«En sliten lege er en farlig lege, het det for halvannet år siden. Da streiket legene fordi de mente turnusen på sykehusene lå an til å bli alt for hard» innledet journalist Lilla Sølhusvik i NRKs velrennomerte radioprogram Politisk kvarter.

Debatten omhandlet Riksrevisjonens avdekking av at 40 % av sykehuslegene har bierverv. Litt senere kommenterer Sølhusvik at hun har «litt inntrykk av at vi ble litt lurt her for en stund siden» og smetter inn med at «de vil gjerne tjene ekstra også, går jeg ut ifra».

Før radiodebatten hadde Dagens Næringsliv også dekket Riksrevisjonens rapport. Eva Grinde skriver i sin kommentar om sykehuslegers ytringer om tunge arbeidsforhold at «arbeidskulturen henger imidlertid igjen og kan absolutt ikke primært forklares med leger som pisker de stakkars arbeidere rundt til de stuper. Mange leger er selv interessert i lange dager. Og ekstra inntekter. Slik opprettholdes kulturen».

I forhold til de fleste yrkesgrupper har sykehusleger høy lønn, men det er ikke fordi lønnen er høy.